Jeffrey Epstein

Jeffrey Edward Epstein (20 janar 1953 – 10 gusht 2019) ishte një financier amerikan, me njohje dhe influencë të gjerë në elitat amerikane, i dënuar për krime seksuale ndaj të miturve. 

Ai lindi në Brooklyn, New York, nga një familje hebreje e shtresës së mesme. 

Në vitet 1970 ai mësoi në shkollën private Dalton në New York, ku krijoi kontakte që i hapën rrugën për në Wall Street. Ai punoi në Bear Stearns dhe më pas themeloi firmën e tij J. Epstein & Co., duke menaxhuar pasuri të mëdha, kryesisht për miliarderin Les Wexner. Ai zotëronte prona luksoze në Florida, New York, New Mexico dhe ishuj privatë në Virxhinia Amerikane.

Epstein shoqërohej me figura të njohura si ish-presidentët Bill Clinton dhe Donald Trump, Princi Andrew i Britanisë por edhe të tjerë, disa prej të cilëve ai i fluturonte me avionin e tij privat, të quajtur shpesh "Lolita Express".

Në 2005, policia në Palm Beach, Florida, filloi hetimin ndaj tij pas ankesave për abuzim seksual me të mitur. Në 2008 Epstein pranoi fajësinë për prostitucion me të mitur dhe u dënua me 18 muaj burg, por kreu vetëm një pjesë të dënimit.

Në 2018, hetimi i Miami Herald nxori në pah dhjetëra viktima dhe çoi sërisht në arrestimin e tij në korrik të vitit 2019 me akuzë, trafik seksual të miturish.

Epstein vdiq më 10 gusht 2019 në burgun federal të New York, zyrtarisht nga vetëvrasja me varje. Raportet zyrtare të Departamentit të Drejtësisë dhe FBI-së (përfshirë ato të 2023 dhe 2025) konfirmuan vetëvrasjen dhe nuk gjetën prova për vrasje.

Pas vdekjes, dosje të mëdha u publikuan nën Aktin e Transparencës për Epstein Files (2025–2026), duke përfshirë emra të njohur por ende pa ndjekje kriminale për persona të tjerë.

 Referencat 

Kategoria:Amerikanë
Kategoria:Bankierë amerikanë
Kategoria:Miliarderë amerikanë
Kategoria:Abuzim seksual i fëmijëve në Shtetet e Bashkuara